Jesper Christensen

Jesper Christensen (født 16. mai 1948 i København) er en  dansk skuespiller.

Karriere 
Jesper Christensen debuterte på Studenterscenen i "Træningslejren" i 1968. Han var deretter arbeider på Grønland og studerte pedagogikk på Frøbel Seminariet. I 1971 ble han tilknyttet Fiolteatret, som elev, skuespiller, billettselger og rengjøringsassistent. Siden har han blant annet spillet på Det Danske Teater, Rialto Teatret, Aveny Teatret, Det kgl. Teater, Betty Nansen Teatret og Edison.

Han er en av dansk films dyktigste skuespillere, og hans arbeid er fire ganger blitt belønnet med Bodilprisen. Han har dessuten vunnet en Robert og 3 Robertpriser for årets mannlige birolle. I mange danskers bevissthet vil han allikevel stadig være best kjent som Nanas far i serien Nana, som gikk på danske TV-skjermer i 1987.

Han takket i 2006 nei til å motta et ridderkors fra kongehuset, med begrunnelsen: «selve ideen om at have et kongehus er en slags forbrydelse mod medlemmerne af samme og aldeles ude af trit med et moderne menneskesyn».

I 2006 spilte han kasinoeieren Mr. White i James Bond-filmen Casino Royale. I 2008 spilte han den samme rollefiguren i oppfølgeren Quantum of Solace, og i 2015 fremstilte han nok en gang Mr. White, denne gangen i Bond-filmen Spectre.

I 2014 hadde han rollen som «Thomas Konrad» i den danske tv-serien Arvingene, som også har blitt vist flere ganger på NRK.

I 2016 gjorde han stor suksess i Norge med rollen som kong Haakon VII i filmen Kongens nei. Filmen var regissert av Erik Poppe, og ble valgt ut som Norges Oscar-kandidat for filmåret 2016.

I 2023 hadde den norske filmen Munch premiere, med Jesper Christensen på rollelisten som psykiateren Daniel Jacobson, som hadde ansvaret for å behandle Munch da han var innlagt på Jacobsons «nerveklinikk» i 1908/1909. Filmen er regissert av Henrik Martin Dahlsbakken, og handler om maleren Edvard Munchs liv.

Priser (utvalg) 
 2020 – Bodilprisen for beste mannlige hovedrolle i filmen Før frosten 
 2017 – Nominert til Amandaprisen 2017 i klassen beste mannlige skuespiller for Kongens nei
 2016 – Robertprisen for årets mannlige birolle – TV-serie i TV-serien Arvingene II
 2016 – Kanonprisen 2016 i klassen beste mannlige hovedrolle for Kongens nei
 2008 – Guldbagge for beste mannlige birolle i filmen Maria Larssons evige øyeblikk  
 2006 – Bodilprisen for beste mannlige hovedrolle i filmen Drapet 
 2001 – Bodilprisen for beste mannlige hovedrolle i filmen Benken  
 2001 – Robertprisen for årets mannlige hovedrolle i filmen Benken
 1998 – Bodilprisen for beste mannlige birolle i filmen Barbara
 1998 – Robertprisen for årets mannlige birolle i filmen Barbara
 1994 – Robertprisen for årets mannlige birolle i filmen Den russiske sangerinde
 1993 – Robertprisen for årets mannlige birolle i filmen Sofie
 1979 – Bodilprisen for beste mannlige hovedrolle i filmen Hør, var der ikke en som lo?

Filmografi (utvalg) 

 2023 – Munch
 2020 – Lille sommerfugl
 2020 – De forbandede år
 2019 – Før frosten 
 2017 – Robin
 2016 – Kongens nei, i rollen som Haakon VII
 2013 – Spies & Glistrup 
 2008 – Quantum of Solace 
 2008 – Flammen & Citronen 
 2008 – Maria Larssons evige øyeblikk
 2006 – Casino Royale 
 2005 – Drapet 
 2005 – Tolken 
 2003 – Møgunger
 2003 – Arven 
 2002 – Små ulykker
 2002 – Okay
 2001 – Grev Axel
 2001 – At klappe med een hånd
 2000 – Italiensk for begynnere 
 2000 – Anna
 2000 – Benken 
 1999 – I Kina spiser de hunder
 1998 – Albert
 1997 – Barbara 
 1997 – Sekten
 1996 – Balladen om Holger Danske
 1996 – Tøsepiger
 1996 – Hamsun 
 1994 – Min fynske barndom
 1993 – Den russiske sangerinde
 1992 – Sofie 
 1990 – Dagens Donna
 1990 – God aften, herr Wallenberg
 1989 – Retfærdighedens rytter
 1988 – Skyggen av Emma 
 1988 – Nana (TV-serie)
 1987 – Hipp Hipp Hurra!
 1983 – Forræderne
 1981 – Har du set Alice ?
 1980 – Undskyld vi er her
 1980 – Verden er fuld af børn
 1980 – Trællenes børn
 1979 – Trællenes oprør
 1979 – Charly & Steffen
 1978 – Hvem myrder hvem?
 1978 – Vil du se min smukke navle?
 1978 – Hør, var der ikke en som lo?
 1978 – Vinterbørn
 1977 – Hærværk
 1977 – Pas på ryggen, professor
 1976 – Strømer

Referanser

Eksterne lenker 
 
 

Danske skuespillere
Bodilprisen for beste mannlige hovedrolle
Bodilprisen for beste mannlige birolle
Robertprisen for årets mannlige hovedrolle
Robertprisen for årets mannlige birolle
Robertprisen for årets mannlige birolle – TV-serie
Vinnere av Kanonprisen
Personer fra København